Diari Oficial de la Generalitat Valenciana


Sumari del DOGV 5236, del 07-04-2006 (2006/3510)

ORDE de 28 de febrer de 2006, de la Conselleria de Cultura, Educació i Esport, per la qual es modifica l'autorització, en el nivell d'Educació Primària, al centre docent privat .San Pablo-CEU., de Moncada (València).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3510


Data del document
:   28-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Moncada
    * centre d'ensenyament
    * ensenyament primari
    * ensenyament privat

ORDE de 28 de febrer de 2006, de la Conselleria de Cultura, Educació i Esport, per la qual es modifica l'autorització, en el nivell d'Educació Primària, al centre docent privat .San Pablo-CEU., de Moncada (València). [2006/3510]  
L'expedient ha sigut iniciat a instància del representant de la titularitat del centre docent privat .San Pablo-CEU., número de codi 74542235, situat a la carretera de Moncada, km 7, de Moncada (València), el qual sol·licita la modificació de l'autorització per ampliació d'una unitat en el nivell d'Educació Primària.  
Per Orde de la Conselleria de Cultura, Educació i Esport de 4 de febrer de 2005 (DOGV de 06.04.05), el centre va quedar autoritzat amb la següent composició: 4 unitats d'Educació Infantil, segon cicle, amb 100 llocs escolars; 17 unitats d'Educació Primària, amb 425 llocs escolars; 12 unitats d'Educació Secundària Obligatòria, amb 360 llocs escolars i 8 unitats de Batxillerat, amb 280 llocs escolars.  
La Direcció General d'Ensenyament va declarar, mitjançant resolució de data 15 de juny de 2005, l'adequació de les instal·lacions proposades, pel que fa a espais educatius, al que disposa la legislació aplicable, per a l'autorització de la modificació sol·licitada.   
L'expedient ha sigut tramitat per la direcció territorial de Cultura, Educació i Esport de València i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, de conformitat amb la normativa aplicable.  
Atés que el centre té autorització d'obertura i funcionament en el nivell educatiu que es modifica.  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Únic  
Modificar l'autorització al centre que a continuació s'indica en els termes que s'hi especifiquen.  
Centre: SAN PABLO-CEU  
Titular: Fundación Universitaria San Pablo  
Domicili: Carretera de Moncada, km. 7  
Localitat: Moncada  
Província: València  
Codi: 00722562  
Modificació que s'autoritza:  
S'amplia en una el nombre d'unitats autoritzades d'Educació Primària, de manera que el centre queda configurat, en la seua totalitat, amb la següent composició:  
4 unitats d'Educació Infantil, segon cicle, amb 100 llocs escolars.  
18 unitats d'Educació Primària, amb 450 llocs escolars.  
12 unitats d'Educació Secundària Obligatòria, amb 360 llocs escolars.  
8 unitats de Batxillerat, amb 280 llocs escolars, en les modalitats de Ciències de la Natura i de la Salut; Humanitats i Ciències Socials i Tecnologia.  
Disposició addicional primera  
La present ordre donarà lloc a la corresponent inscripció en el Registre de Centres Docents de la Comunitat Valenciana.  
Disposició addicional segona  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
Disposició final  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 28 de febrer de 2006  
El conseller de Cultura, Educació i Esport  
ALEJANDRO FONT DE MORA TURÓN